Καρλ Τέοντορ Χάρτβεγκ

Ο Καρλ Τέοντορ Χάρτβεγκ (γερμ. Karl Theodor Hartweg, 18 Ιουνίου 1812 – 3 Φεβρουαρίου 1871) ήταν Γερμανός βοτανολόγος. Συνέλεξε πολυάριθμα νέα για την επιστήμη είδη φυτών στην Κολομβία, το Εκουαδόρ, τη Γουατεμάλα, το Μεξικό και την Καλιφόρνια. Η ανακάλυψη πολλών από τα είδη αυτά δημοσιεύθηκε, με την απαραίτητη αναφορά στον Χάρτβεγκ, από τον Τζωρτζ Γκόρντον, τον επιστάτη των Κήπων της Εταιρείας Κηπουρικής του Λονδίνου, στον οποίο ο Γερμανός βοτανολόγος απέστελλε τα δείγματα. Ο Γκόρντον ήταν ειδικός στα κωνοφόρα, στα οποία ανήκαν πολλά από τα φυτά αυτά.

Επιπλέον, σημαντικός αριθμός των φυτών που συνέλεξε ο Χάρτβεγκ στο Μεξικό από το 1836 και μετά ταυτοποιήθηκε και καταλογογραφήθηκε από τον  Άγγλο βοτανολόγο Τζωρτζ Μπένθαμ στο βιβλίο του με τον τίτλο Plantas Hartwegianas, δηλαδή «Φυτά του Χάρτβεγκ».

 Η πρότυπη συντομογραφία Hartw. χρησιμοποιείται διεθνώς«Hartw.» στο Διεθνές Ευρετήριο Ονομάτων Φυτών για να υποδηλώσει τον Καρλ Τέοντορ Χάρτβεγκ σε επιστημονικές αναφορές βοτανικών ονομασιών.

Παραπομπές

Πηγές



 Εξωτερικοί σύνδεσμοι 
 Το βιβλίο Plantas Hartwegianas

Χαρτβεγκ, Καρλ Τεοντορ